EkBass/fiwiki-20250220-pages-articles huggingface dataset:
Sennan

Sennan () on Japanin kaupunki Honshūn saarella Kansain alueella Osakan prefektuurissa. Se sijaitsee prefektuurin eteläosassa Osakanlahden rannikolla Wakayaman prefektuurin rajalla; asutus on keskittynyt Osakanlahden rannan alangolle kaupungin pohjoisosaan, kun taas eteläosassa kohoavat Izumivuoret. Kaupunkiin kuuluu noin kolmasosa tekosaarelle rakennetusta Kansain kansainvälisestä lentoasemasta. Sennanissa on 63 125 asukasta (vuonna 2017) ja sen pinta-ala on 48,98 neliökilometriä. Paikkakunta kehittyi historiallisesti Kumano-kaidō-tien varren postiasemana (shukuba) ja kuului Edo-kaudella 1600–1800-luvuilla Kishiwadan daimiokuntaan. Jo silloin se tunnettiin tekstiileistään, ja sinne syntyi Meiji-kaudelta lähtien tekstiiliteollisuutta, jonka merkitys on kuitenkin myöhemmin vähentynyt. Japanin kuntalaitoksen perustamisen yhteydessä vuonna 1889 nykyisen kaupungin alue jakautui seitsemään kuntaan. Kaupunkioikeudet kuntaliitosten kautta muodostunut Sennan sai vuonna 1970. Kaupunkia palvelevat JR Nishi-Nihonin Hanwa-linja ja Nankai- rautateiden Nankai-päälinja. == Lähteet == == Aiheesta muualla == * Kaupungin internetsivut Luokka:Osakan prefektuurin kaupungit
Ikoma

Ikoma () on Japanin kaupunki Honshūn saarella Kansain alueella Naran prefektuurissa. Se sijaitsee sisämaassa prefektuurin luoteisosassa Ikomavuoren juurella Naran länsi- ja Osakan itäpuolella. Ikomassa on 120 744 asukasta (vuonna 2017) ja sen pinta-ala on 53,15 neliökilometriä. Ikoma sai kaupunkioikeudet vuonna 1971, yhdeksäntenä Naran prefektuurissa. Se tunnetaan yliopistokaupunkina, jossa sijaitsee Kansain tiedekaupungin laitoksia. Kaupunki tunnetaan myös Takayama-chasen-bambuvispilöiden ja muiden teeseremoniassa käytettyjen tarvikkeiden valmistuksesta: perinne yltää Muromachi-kaudelle saakka. Ikomaa palvelevat Kintetsu-rautateiden Nara-linja, Ikoma-linja ja Keihanna-linja sekä Ikoman funikulaari, Japanin vanhin funikulaari. == Lähteet == == Aiheesta muualla == * Kaupungin internetsivut Luokka:Naran prefektuurin kaupungit
Otaru

Otaru () on Japanin kaupunki Hokkaidōn saarella Hokkaidōn prefektuurissa. Se on Shiribeshin yleiskehitystoimiston suurin kaupunki. Kaupunki sijaitsee Japaninmeren Ishikarinlahden rannikolla Hokkaidōn länsiosassa. Se rajautuu Hokkaidōn pääkaupunkiin Sapporoon ja toimiikin Sapporon ulkosatamana. Kaupungin alue on pääosin vuoristoa. Otarussa on 112 770 asukasta (lokakuussa 2020) ja sen pinta-ala on 243,83 neliökilometriä. Otarun nimi on peräisin ainun kielestä ja merkitsee hiekkaista jokea. Japanilainen uudisasutus alueella alkoi jo 1700-luvun alkupuolella, kun Matsumaen daimiokunta perusti sinne tukikohdan. 1800-luvun puolivälistä lähtien japanilaisten muutto paikkakunnalle kiihtyi. Otarua kehitettiin satamakaupunkina, ja vuonna 1880 sinne valmistui Sapporosta rautatie. Kaupungista tuli yksi Hokkaidōn tärkeimmistä ulkosatamista, josta vietiin muun muassa kivihiiltä. Kaupunkioikeudet Otaru sai vuonna 1922. Toisen maailmansodan jälkeen sen satama on taantunut ja menettänyt merkitystään erityisesti Tomakomaille. Tärkeimpiä elinkeinoja ovat erilaiset palvelut ja kauppa. Kaupungissa on myös metalli-, kone-, puu-, elintarvike- ja kumiteollisuutta. Otarulla on rikas rakennusperintö, johon kuuluvat esimerkiksi tärkeäksi kulttuuriomaisuudeksi valittu Nippon Yūsen -yhtiön Otarun-haarakonttori, Nishin-goten-rakennus ja Otarun kanavaa reunustavat vanhat varastorakennukset. Läheiseltä Tenguvuorelta on tunnettu näkymä kaupunkiin. Muita nähtävyyksiä ovat Asarigawa-onsenin kuuma lähde, Otarun akvaario, Otarun kaupungin yleismuseo ja Japaninmeren rannikon kauniit luonnonalueet, joista osa kuuluu Nisekon–Shakotanin–Otaru-kaiganin puolikansallispuistoon. Otarussa toimii Otarun kauppakorkeakoulu, joka on perustettu vuonna 1910. Otarua palvelee JR Hokkaidōn Hakodate-päälinja. == Ilmasto == == Kuvia == Tiedosto:Otaru Canal02s3.jpg|Otarun kanavaa Tiedosto:Nichigin-dori Otaru Hokkaido Japan01bs.jpg|Nichigin-katu Tiedosto:Port of Otaru Aerial photograph.1976.jpg|Otaru vuoden 1976 ilmakuvassa Tiedosto:Sakaimachi street Otaru Hokkaido04bs3.jpg|Sakaimachi-katu Tiedosto:Otaru Station, Otaru, Hokkaido on July 19th, 2018.jpg|Otarun rautatieasema == Lähteet == == Aiheesta muualla == * Kaupungin internetsivut *
Tomakomai

Tomakomai () on Japanin kaupunki Hokkaidōn saarella Hokkaidōn prefektuurissa. Se sijaitsee Iburin yleiskehitystoimiston alueella Hokkaidōn lounaisosassa. Kaupunki on rakentunut Tyynenmeren rannikolle. Sen alue ulottuu Yūfutsun tasangolta sisämaahan Tarumaevuorelle. Tomakomaissa on 170 220 asukasta (marraskuussa 2020) ja sen pinta-ala on 561,58 neliökilometriä. Tomakomain nimi on peräisin ainun kielestä. Paikkakunta kehittyi tärkeänä japanilaishallinnon keskuksena jo Edo-kaudella. Alueen maaperä, joka koostuu esimerkiksi tulivuoren tuhkasta ja turpeesta, ei kuitenkaan soveltunut maanviljelyskäyttöön. Vuonna 1910 Tomakomaihin perustettiin paperitehdas, minkä jälkeen se on kasvanut teollisuuskaupunkina. Kaupunkioikeudet Tomakomaille myönnettiin vuonna 1948. Toisen maailmansodan jälkeen kaupunkiin rakennettiin suuri teollisuussatama, jonka ympärille on sijoittunut metalli-, kemian-, auto- ja elintarviketeollisuutta, öljynjalostamoja ja voimaloita. Kaupungin itäosiin lähelle Chitosen lentoasemaa kaavaillut suurisuuntaiset rakennussuunnitelmat eivät sen sijaan edenneet odotetusti öljykriisin ja 1990-luvun laman vuoksi. Teollisuuskaupungin luonteesta huolimatta Tomakomain alueella on tärkeitä luonnonalueita: Tarumaevuoren ympäristö kuuluu Shikotsun–Tōyan kansallispuistoon, ja Yūfutsun tasangolla sijaitsee lintualueena tunnettu Utonaijärvi, joka on liitetty Ramsarin sopimukseen. Tomakomaita palvelevat JR Hokkaidōn Muroran-päälinja, Hidaka-päälinja ja Chitose-linja. == Kuvia == Tiedosto:樽前ドーム.JPG|Tarumaevuoren laavakupoli Tiedosto:Lake utonai - panoramio.jpg|Utonaijärvi Tiedosto:Tomakomai.JPG|Hotelli Tomakomain keskustassa Tiedosto:Tomakomai Hakucho Arena.jpg|Tomakomain jäähalli == Lähteet == == Aiheesta muualla == * Kaupungin internetsivut *
Sandra Zaniewska

Sandra Zaniewska (s. 3. tammikuuta 1992 Katowice) on puolalainen tennispelaaja. Parhaimmillaan hän on ollut kaksinpelissä WTA-listan sijalla 142 elokuussa 2012. Hän on voittanut urallaan kuusi ITF-turnausta kaksinpelissä. Zaniewska pelasi Grand Slam -turnauksen pääsarjassa ensimmäisen kerran Wimbledonissa 2012. == Lähteet == == Aiheesta muualla == * Sandra Zaniewska profiili WTA:n kotisivuilla * Sandra Zaniewska profiili ITF:n kotisivuilla Luokka:Puolalaiset tennispelaajat Luokka:Vuonna 1992 syntyneet Luokka:Elävät henkilöt
Koripallon naisten EuroCup

Koripallon naisten EuroCup on FIBA Europen vuosittain järjestämä naisten koripallon ammattilaisliiga. Se on toiseksi korkein naisten kansainvälinen koripallosarja Euroopassa. EuroCupin edeltäjänä pidetään Ronchetti Cupia, jota pelattiin vuoteen 2002 asti. Kaudeksi 2002–2003 FIBA Europe perusti uuden sarjan nimellä EuroCup. == Loppuottelut == Kausi Pelipaikka Voittaja 2. sija Tulos 2003 Samara Pays d'Aix-en-Provence CB Islas Canarias 80–71 2004 Istanbul Baltiyskaya Zvezda Pietari Szolnoki MÁV Coop 68–64 2005 Napoli Napoli Basket Vomero Fenerbahçe 53–45 2006 – Spartak Moskova Pays d'Aix-en-Provence 80–*65 *72–66 2007 – Dynamo Moskova CA Faenza 74–*61 *76–56 2008 – Beretta Famila Schio BC Moskova 87*–67 78–*69 2009 – Galatasaray SK Cras Basket Taranto 55–*67 *82–61 2010 – Athinaikos Nadezhda Orenburg 65–*57 53–*57 2011 – Elitzur Ramla ASPTT Arras *61–61 *53–61 2012 – Dynamo Kursk Kayseri Kaski SK 55–*69 *75–52 == Lähteet == == Aiheesta muualla == *FIBA Europe Eurocup
Tianshui

Tianshui (, pinyin: Tiānshuǐ Shì) on prefektuuritason kaupunki Kiinan Gansun maakunnan kaakkoisosassa. Se on Gansun maakunnan toiseksi suurin kaupunki pääkaupunki Lanzhoun jälkeen. Kaupungin keskusta sijaitsee linnuntietä noin 240 kilometriä Lanzhousta kaakkoon. Kaupungin väkiluku on 3,26 miljoonaa (2010) ja pinta-ala 14 359 neliökilometriä. Kaupunki sijaitsee Maijishanin kukkulan lähellä. Prefektuuri rajoittuu pohjoisessa Pingliangin, idässä Baojin, etelässä Longnanin, sekä lännessä ja luoteessa Dingxin prefektuuritason kaupunkeihin.. ==Hallinnollinen jako== Tianshui jakautuu piirikuntatasolla seitsemään osaan, joista Qinzhou ja Maiji muodostavat Tianshuin kantakaupungin. Osat ovat (numerointi kuten oheisessa kuvassa): ;Kaupunkipiirit (2) * 1. Qinzhou (秦州区), 643 906 as. * 2. Maiji (麦积区), 553 268 as. ;Piirikunnat (4) * 3. Qingshui (清水县), 266 908 as. * 4. Qin’an (秦安县), 515 423 as. * 5. Gangu (甘谷县), 559 713 as. * 6. Wushan (武山县), 437 268 as. ;Autonominen piirikunta (1) * 7. Zhangjiachuanin hui-kiinalaisten autonominen piirikunta (张家川回族自治县), 286 063 as. ==Galleria== TianshuiStation.JPG|Tianshuin rautatieasema. 伏羲庙内 01.jpg|Fuxi-temppeli. 曼殊寺.jpg|Manshu-temppeli. ==Lähteet== == Aiheesta muualla == *Official Website of Tianshui Government * Tianshui Travel Guide (travelchinaguide.com) * Tianshui Overview (chinatravel.com) Luokka:Gansun prefektuurit Luokka:Gansun kaupungit
Settsu (täsmennyssivu)

Settsu voi tarkoittaa seuraavia asioita: * Settsu, Japanin keisarillisen laivaston taistelulaiva * Settsu (Osaka), kaupunki Japanissa
Settsu (Osaka)

Settsu () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa aivan Osakan kaupungin koillispuolella Yodojoen oikealla rannalla. Settsussa on 84 941 asukasta (vuonna 2017) ja sen pinta-ala on 14,87 neliökilometriä. Osakan ja Kioton välissä sijaitseva Settsu on kehittynyt kaupunkeja yhdistävien vesi- ja maaliikennereittien varrelle. Japanin kunnallishallinnon perustamisen yhteydessä vuonna 1889 nykyisen kaupungin alue jaettiin neljään kuntaan. 1930-luvulla sinne kehittyi kehruu- ja metalliteollisuutta. Kaupunkioikeudet kuntaliitosten kautta syntynyt Settsu sai vuonna 1966, minkä jälkeen se on kehittynyt voimakkaasti Osakan asuinlähiönä ja teollisuuskaupunkina. Settsua palvelevat JR Nishi-Nihonin Tōkaidō-päälinja eli Kioto-linja, Hankyū- rautateiden Kioto-päälinja ja Osakan monorail. Luotijunayhteys Tōkaidō Shinkansen kulkee Settsun läpi, mutta sillä ei ole kaupungissa asemaa. == Lähteet == == Aiheesta muualla == * Kaupungin internetsivut * せっつ 今•むかし Luokka:Osakan prefektuurin kaupungit
Kraniofaryngeooma

Kraniofaryngeooma on aivolisäkkeen lähellä kehittyvä hyvänlaatuinen aivokasvaintyyppi. Tavallisimmin siihen sairastuvat 5–10-vuotiaat lapset, mutta sitä esiintyy myös aikuisilla. Kohonnut kallonsisäinen paine aiheuttaa potilailla päänsärkyä, pahoinvointia, oksentelua varsinkin aamuisin sekä tasapainovaikeuksia. Hormoniepätasapaino voi aiheuttaa liiallista janoa ja virtsaamista sekä pituuskasvun heikkenemistä. Useimmilla potilailla esiintyy ongelmia näön kanssa, ja ne ovat usein pysyviä. Myös hormonaaliset ja neurologiset häiriöt jatkuvat usein hoidon jälkeen.MedlinePlus: Craniopharyngioma Kraniofaryngeoomaa on hoidettu pääasiassa leikkauksin, mutta myös sädehoitoa käytetään. Jos kasvain voidaan leikkauksella poistaa kokonaan tai sitä voidaan hoitaa suurilla sädehoitoannoksilla, pysyvästi paranee noin 80–90 % potilaista. Taudin mahdollinen uusiutuminen tapahtuu yleensä kahden vuoden kuluessa leikkauksesta. Kraniofaryngeooma kattaa kaikista lapsilla todettavista aivokasvaimista viisi prosenttia.Neurokirurgia: Kraniofaryngeooma == Lähteet == Luokka:Neurologiset sairaudet Luokka:Syöpätaudit
Leena Günther

Leena Günther (s. 16. huhtikuuta 1991 Köln) on saksalainen yleisurheilija, joka kilpailee pikajuoksussa. Alle 20-vuotiaiden EM-kilpailuissa 2009 Günther voitti kultaa Saksan 4×100 metrin pikaviestijoukkueessa ja sijoittui kuudenneksi henkilökohtaisessa kilpailussa.Leena Günther leichtathletik.de -sivustolla Alle 20-vuotiaiden MM-kilpailuissa 2010 Günther sijoittui 100 metrin juoksussa viidenneksi ajalla 11,67. 4×100 metrin viestissä hän juoksi Saksan joukkueessa hopealle. Günther sai Ostravan alle 23-vuotiaiden EM- kilpailuissa 2011 hopeaa 100 metrillä ajalla 11,75. Helsingin EM-kilpailuissa 2012 hän juoksi avausosuuden Sakasn voittaessa pikaviestin Euroopan- mestaruuden ajalla 42,51. Hänen ennätyksensä 100 metrillä on Mannheimissa elokuussa 2011 juostu 11,33 s. 200 metriä hän on juossut parhaimmillaan aikaan 23,64 s. == Lähteet == Luokka:Saksalaiset pikajuoksijat Luokka:Vuonna 1991 syntyneet Luokka:Elävät henkilöt
A. J. Jenkins

Alfred Alonzo ”A. J.” Jenkins (s. 30. syyskuuta 1989 Jacksonville, Florida) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Jenkins pelasi kolme kautta NFL-liigassa vuosina 2012–2014 edustaen San Francisco 49ersia ja Kansas City Chiefsiä. San Francisco 49ers varasi Illinoisin yliopiston joukkueessa pelanneen Jenkinsin vuoden 2012 NFL:n varaustilaisuuden ensimmäisellä kierroksella, tilaisuuden 30. pelaajana. Jenkins ei koskaan vakiinnuttanut paikkaansa 49ersin kokoonpanossa ja elokuussa 2013 hänet kaupattiin Kansas City Chiefsiin vaihdossa Jon Baldwinin. Jenkis pelasi kaksi kautta Chiefsissä, joiden aikana hän sai kohtalaisesti vastuuta. Pelaajasopimuksen päätyttyä hän osallistui syksyllä 2015 Dallas Cowboysin harjoitusleirille, muttei saanut sopimusta. Jenkinsiä pidetään yhtenä suurimmista 2000-luvun ensimmäisen kierroksen varausvirheistä. Häneen kohdistuneet suuret odotukset eivät toteuneet, eikä hän esimerkiksi tehnyt kolmen kauden mittaisella ammattilaisurallaan ainuttakaan touchdownia. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Kirkkonummen Urheilijat

Kirkkonummen Urheilijat on vuonna 1970 perustettu kirkkonummelainen urheiluseura. Perustamisen yhteydessä lajivalikoimaan mukaan otettiin voimailu, yleisurheilu, hiihto, palloilu ja autourheilu, minkä lisäksi mukana olivat myös kuntourheilujaosto ja naisjaosto. Lentopallo tuli toimintaan mukaan vuonna 1981 ja keilailu vuonna 1989.http://www.kirkkonummenurheilijat.fi/drupal/?q=node/2 Nykyisin aktiivisimpia lajeja ovat jalkapallo, koripallo, paini, yleisurheilu sekä pesäpallo. == Lähteet == == Aiheesta muualla == * Seuran kotisivut Luokka:Suomalaiset urheilun yleisseurat Luokka:Kirkkonummelaiset urheiluseurat Luokka:Suomen Työväen Urheiluliiton jäsenseurat Luokka:Vuonna 1970 perustetut urheiluseurat
János Krizmanich

János Krizmanich (6. joulukuuta 1880 Sopron - 26\. heinäkuuta 1944 Budapest) oli unkarilainen telinevoimistelija ja olympiamitalisti. Hän edusti seuratasolla budapestilaista BTC:tä. Krizmanich osallistui olympialaisiin kerran, Tukholmassa 1912. Hän oli tuolloin henkilökohtaisessa kilpailussa 19. ja voimisteli maansa hopeaa voittaneessa joukkueessa. == Lähteet == * Krizmanichin profiili sports-reference.com -sivustolla Luokka:Unkarilaiset telinevoimistelijat Luokka:Unkarilaiset olympiamitalistit Luokka:Vuonna 1880 syntyneet Luokka:Vuonna 1944 kuolleet
Narodnaja

Narodnaja () on Uralin korkein vuori Venäjällä, Hanti-Mansian ja Komin tasavallan rajan tuntumassa. Narodnajan korkein kohta on 1 895 metriä merenpinnan yläpuolella ja sijaitsee niukasti Hanti-Mansian puolella. ==Lähteet== == Aiheesta muualla == * Narodnaja (geo.1september.ru) * Narodnaja-vuoresta venäläisissä nettitietosanakirjoissa Luokka:Hanti-Mansia Luokka:Venäjän vuoret
Podbeskidzie Bielsko-Biała

TS Podbeskidzie Bielsko Biala on puolalainen jalkapalloseura, joka pelaa maan pääsarjassa Ekstraklasassa. Seuran kotipaikka on Bielsko-Biała. Seura on perustettu vuonna 1907, nykyisellä nimellään useiden nimenmuutosten ja seurojen yhdistymisten jälkeen vuodesta 1995. ==Aiheesta muualla== *Kotisivut Luokka:Puolalaiset jalkapalloseurat Luokka:Sleesian voivodikunta
Toni Laakso

Toni Laakso (s. 17. elokuuta 1987 Kitee) onsuomalainen pesäpalloilija, joka pelaa Superpesiksessä pelaavassa Imatran Pallo-Veikoissa. IPV on Laakson kasvattajaseura. == Ura == Laakso on Imatran Pallo-Veikkojen kasvatti. Hän teki Superpesis-debyyttinsä kesällä 2003 15-vuotiaana kasvattajaseuransa riveissä. IPV putosi seuraavaksi kahdeksi kaudeksi Ykköspesikseen, jonka jälkeen nousi vuoden ajaksi takaisin Superpesikseen. Seura luopui sarjapaikastaan ja Laakso siirtyi Superpesis-joukkue Kiteen Palloon kesäksi 2007. Laakso pääsi pelaamaan uransa ensimmäisen Itä–Länsi-otteluun 2010, kun Kosti Rautiainen jäi ottelusta pois loukkaantumisen vuoksi. Syksyllä 2011 Laakso teki Kiteen Pallon kanssa vuoteen 2014 asti kestävän sopimuksen. Laakso kertoi kesällä 2019, ettei hänellä ollut kaikki kohdallaan ja taakka oli kasautunut useiden vuosien ajan, jonka takia sopimus Kiteelle purettiin ja hän siirtyi Kouvolan Pallonlyöjiin kaudelle 2016. Samana vuonna hänen akillesjänteensä meni poikki näpy-yrityksen seurauksena ja hänen kautensa oli ohi kuuden pelin jälkeen. Laakso vaihtoi pelipaikkansa lukkarista polttolinjaan. Kesällä 2018 hänellä todettiin kaksi välilevyn pullistumaa ja repeämä, jonka takia hän joutui jättämään pelit kesken heinäkuussa. Laakso pääsi takaisin pelaamaan pudotuspeleissä ja voitti uransa ensimmäisen SM- mitalin, joka oli hopeinen. Laakso siirtyi kaudeksi 2021 Sotkamon Jymyn riveihin. Laakso teki kausiksi 2022 ja 2023 kaksivuotisen sopimuksen kasvattajaseuransa Imatran Pallo-veikkojen kanssa. Kesäkuussa 2022 IPV kertoi, että sopimus Laakson kanssa on purettu. Päivää myöhemmin Ykköspesiksessä pelaava Haminan Palloilijat ilmoitti tehneensä loppukauden pituisen sopimuksen Laakson kanssa.Laakso ilmoitti lopettavansa uransa kauden 2022 jälkeen. Kesken kauden 2023 Laakso teki paluun pelikentille IPV:n riveissä. Hän teki seuran kanssa kaudelle 2024 try-out -sopimuksen, joka johti lopulta pelaajasopimukseen kaudelle 2024. Imatralla Laakso on pelannut pääasiassa kotiuttaja- ja vaihtajajokerina, mutta hän on ollut muutamassa ottelussa myös polttolinjassa. == Yksityiselämä == Laakso on julkisesti kertonut olleensa urheilu-uransa aikana uhkapeliriippuvainen, kärsineensä alkoholiongelmista ja sairastaneensa masennusta, mutta uransa lopettamisen jälkeen hän on käynyt terapiassa ja saanut jo apua ongelmiinsa. Laaksolla on yksi poika, joka asuu äitinsä kanssa. == Saavutukset == === Pelaajana === * 2 SM-hopeaa: 2018, 2020https://www.pesis.fi/pesis-info/historia/mitalistit/ * 1 SM-pronssi: 2019 * 4 Itä–Länsi-ottelua: 2010, 2011, 2012, 2015 ==Lähteet== * http://www.karjalainen.fi/urheilu/uutis-alueet/pesapallo/item/30381-kipa- hyvan-ensin-sisalla-ja-sitten-ulkona * http://www.kouvolanpallonlyojat.fi/super2015/pelaajat/toni-laakso === Viitteet === Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
Jani Viljanen

pienoiskuva|Jani Viljanen vuonna 2013.Jani Viljanen (s. 1991) on suomalainen pelaajauransa lopettanut pesäpalloilija, joka pelasi vuosina 2008–2016 Superpesiksessä, Ykköspesiksessä sekä Suomensarjassa Nurmon Jymyn ja Seinäjoen JymyJussien joukkueissa. Hänen pelipaikkansa oli lukkari. Hän on lukkaroinut Nurmon Jymyn superpesisedustusjoukkueessa vuodesta 2010 eteenpäin. == Saavutukset == === Pelaajana === * 1 SM-pronssi: 2008 ==Lähteet== * Jymy- Jussit: Jani Viljanen === Viitteet === ==Aiheesta muualla== *Jani Viljasen pelaajakortti Nurmon Jymyn kotisivulla Luokka:Suomalaiset pesäpalloilijat Luokka:Vuonna 1991 syntyneet Luokka:Elävät henkilöt
Archie Robertson (täsmennyssivu)

Archie Robertson voi viitata ainakin seuraaviin henkilöihin: * Archie Robertson, brittiläinen juoksija ja olympiavoittaja * A. E. Robertson, skotlantilainen vuorikiipeilijä * Archie Robertson, skotlantilainen jalkapalloilija * Archie Robertson, skotlantilainen shintypelaaja
David Robertson (pyöräilijä)

David Cairns Robertson (1883 Harthill – 11. elokuuta 1963 Norwich) oli brittiläinen ratapyöräilijä. Hän osallistui Lontoon olympialaisiin 1908, joissa hän oli 100 kilometrin matkalla seitsemäs, mutta karsiutui 20 kilometrillä ensimmäisellä kierroksella. Davidin veli Archie tuli tunnetuksi juoksijana. == Lähteet == * Robertsonin profiili sports-reference.com- sivustolla === Viitteet === Luokka:Englantilaiset ratapyöräilijät Luokka:Vuonna 1883 syntyneet Luokka:Vuonna 1963 kuolleet
David Robertson

David Robertson on ainakin seuraavien henkilöiden nimi: * David Robertson, Marjoribanksin ensimmäinen paroni (1797–1873), skotlantilainen poliitikko * David Robertson (1806–1896), skotlantilainen luonnontieteilijä * David Robertson (1841–1912), kanadalainen poliitikko * David Robertson (1869–1937), brittiläinen golfaaja * David Robertson (1883–1963), brittiläinen ratapyöräilijä * David Robertson (1890–1970), brittiläinen poliitikko * David Robertson, skotlantilais-yhdysvaltalainen jalkapalloilija * David Robertson (1943–2014), brittiläinen manageri * David Robertson (s. 1962), australialainen australialaisen jalkapallon pelaaja * David Robertson (s. 1965), skotlantilainen toimittaja * David Robertson (s. 1968), skotlantilainen jalkapalloilija * David Robertson (s. 1985), yhdysvaltalainen baseballpelaaja * David Robertson (s. 1986), skotlantilainen jalkapalloilija
Liquid Tension Experiment 2

Liquid Tension Experiment 2 on Liquid Tension Experiment -yhtyeen toinen ja viimeiseksi jäänyt studioalbumi. Levy jatkaa debyyttialbumin osoittamaa musiikillista suuntaa: musiikki on täysin instrumentaalista ja teknisesti haastavaa progressiivista metallia. Sävellystyössä luotettiin jälleen paljon improvisaatioon. ==Nauhoitus== Liquid Tension Experiment astui studioon lokakuussa 1998 säveltämään ja äänittämään seuraajaa vuoden alkupuolella julkaistulle Liquid Tension Experimentille. Äänitys tapahtui jälleen New Yorkissa Millbrook Studiosissa, missä myös debyyttialbumi nauhoitettiin.Wilson 2009, s. 392 Nauhoitus tapahtui kahdessa viikon mittaisessa osassa, toinen lokakuun ja toinen marraskuun aikana. Osa materiaalista jouduttiin säveltämään ilman kitaristi John Petruccia, joka joutui kiirehtimään sairaalaan tukemaan vaimoaan heidän lapsensa synnytyksessä. Koska studio oli jo varattu ja laitettu valmiiksi, kahden päivän ajan jäljelle jääneet jäsenet Mike Portnoy, Jordan Rudess ja Tony Levin nauhoittivat improvisoituja jameja. Näistä jameista levylle päätyivät muokatuissa muodoissaan 914, Chewbacca ja Liquid Dreams. Levyltä pois jätetyt jamit julkaistiin lopulta vuonna 2007 Spontaneus Combustion-albumilla, tosin nimellä Liquid Trio Experiment.Wilson 2009, s.393–394 ==Kappaleet== Kaikki kappaleet säveltänyt Liquid Tension Experiment. # # # # # # # # ==Kokoonpano== *Tony Levin – basso, Chapman Stick *John Petrucci – kitara *Mike Portnoy – rummut *Jordan Rudess – kosketinsoittimet ==Lähteet== * ===Viitteet=== ==Aiheesta muualla== * * Luokka:Vuoden 1999 albumit Luokka:Liquid Tension Experimentin albumit
Man Who Would Be King – Seikkailujen sankarit

Man Who Would Be King – Seikkailujen sankarit on vuonna 1975 julkaistu seikkailuelokuva, joka perustuu Rudyard Kiplingin novelliin The Man Who Would Be King. Elokuvan pääosia esittävät Sean Connery, Michael Caine, Christopher Plummer, Saeed Jaffrey, Doghmi Larbi, Jack May, Karroom Ben Bouih, Mohammad Shamsi, Albert Moses, Paul Antrim, Graham Acres ja Shakira Caine. Elokuvan on ohjannut John Huston. == Aiheesta muualla == * * Luokka:Yhdysvaltalaiset seikkailuelokuvat Luokka:Vuoden 1975 yhdysvaltalaiset elokuvat Luokka:Novelleihin perustuvat elokuvat Luokka:John Hustonin ohjaamat elokuvat
Jay Gould II

Jay Gould, II (1. syyskuuta 1888 Mamaroneck, New York - 26\. tammikuuta 1935 Margaretville, New York) oli yhdysvaltalainen jeu de paumen pelaaja ja olympiavoittaja. Gouldin isoisä Jay Gould oli rikas talousmies, ja niinpä hänellä oli käytössään periaatteessa loputtomat taloudelliset resurssit uraansa varten. Gould sai oman kentän perheen asuntoon ja ammattiapua jeu de paumen oppimista varten useilta pelaajilta, muun muassa Frank Foresterilta. Hän voitti amatöörien Yhdysvaltain-mestaruuden 17-vuotiaana ja pystyi pitämään titteliä hallussaan kunnes lopetti kaksinpeliuransa 1926. Gould voitti Lontoon olympialaisissa 1908 kultaa häviämättä erääkään koko turnauksessa, ja voitti ensimmäisenä amatöörinä MM-kultaa 1914. Gould menestyi mainiosti myös nelinpelissä, jossa hän voitti yhteensä neljätoista maansa mestaruutta. Hän hävisi uransa aikana vain kerran sekä kaksin- että nelinpelissä. Gouldin ei koskaan tarvinnut tehdä työtä, mutta hän auttoi suvun rikkauksien säilyttämisessä. == Lähteet == * Gouldin profiili sports-reference.com -sivustolla Luokka:Yhdysvaltalaiset urheilijat Luokka:Yhdysvaltalaiset olympiavoittajat Luokka:Vuonna 1888 syntyneet Luokka:Vuonna 1935 kuolleet
Konstantínos Dimitriádis

Konstantínos ”Kóstas” Dimitriádis (, 1879 Asenovgrad, Bulgaria - 28\. lokakuuta 1943 Ateena) oli kreikkalainen kuvanveistäjä. Dimitriádis opiskeli ja työskenteli Pariisissa ja Lontoossa, joista palasi takaisin Kreikkaan Ateenan taidekorkeakoulun professoriksi vuonna 1930. Häntä inspiroivat klassisen antiikin mallit sekä eräät modernit kuvanveistäjät, kuten Auguste Rodin. Dimitriádis voitti vuoden 1924 olympialaisten taidekilpailuissa kultaa työllään Discobole Finlandais. == Lähteet == * Dimitriadisin profiili sports- reference.com -sivustolla === Viitteet === Luokka:Kreikkalaiset kuvanveistäjät Luokka:Kreikkalaiset olympiavoittajat Luokka:Vuonna 1879 syntyneet Luokka:Vuonna 1943 kuolleet
Karl Mauch

Karl Gottlieb Mauch (7. toukokuuta 1837 Stetten, Saksan liitto – 4. huhtikuuta 1875 Stuttgart, Saksan keisarikunta) oli saksalainen tutkimusmatkailija, geologi ja arkeologi, joka tutki erityisesti Afrikan eteläosia. Mauch syntyi köyhään perheeseen, ja hänen isänsä oli puuseppä. Hän aloitti 1856 työuransa opettajana Allgäun alueella. Sitten hän oli viisi vuotta steiermarkilaisen perheen yksityisopettajana. Mauch oli kuitenkin kiinnostunut Afrikan tutkimisesta ja työnsä rinnalla hän opiskeli englantia, ranskaa ja arabiaa sekä lääketieteen perusteita. Mauch päätyi 1863 viideksi kuukaudeksi British Museumiin valmistelemaan matkaansa. Hän nousi lokakuussa 1864 Memelissä saksalaiseen alukseen, joka saapui Etelä-Afrikan Durbaniin lokakuussa 1864. Etelä-Afrikassa Mauch löysi ruotsalaisen tukijan, ja hänen tuellaan Mauch pystyi toukokuussa 1866 aloittamaan matkansa eteläisen Afrikan sisäosiin. Mauch tapasi norsunmetsästäjä Henry Hartleyn, jonka kanssa hän matkusti pohjoiseen Limpopojoen yli. Seitsemän kuukauden aikana he matkustivat 3 500 kilometriä nykyisen Zimbabwen alueella. Mauch oli alueen ensimmäinen kartoittaja 200 vuoteen. Lisäksi hän teki geologisia ja eläintieteellisiä havaintoja muun muassa vuorten korkeuksista ja tsetsekärpästen levinneisyydestä. Maaliskuussa 1867 Mauch ja Hartley aloittavat uuden matkan, jonka aikana Mauch löysi hylättyjä kultakaivoksia. Mauch aloitti heinäkuun 1871 lopulla tunnetuimman matkansa, jonka aikana hän etsi muinaista kaupunkia, josta hän oli kuullut tarinoita. Mauch ryöstettiin matkalla, ja hän oli lähellä nälkiintyä. Hän tapasi kuitenkin šonien luona asuvan seikkailija Adam Rendersin, joka auttoi Mauchia löytämään suuret kivirauniot, jotka tunnetaan nykyään nimellä Suur-Zimbabwe. Mauch tutki raunioita kahdeksan kuukautta ja tulkitsi niiden olevan Raamatussa mainittava Ofir, josta Salomo kaivoi kultaa ja muita rikkauksia. Saksassa Mauchin löydöt eivät juurikaan herättäneet kiinnostusta, sillä tutkimusmatkojen mielenkiinto oli suuntautunut erityisesti Kongojoen ja Niilin tutkimiseen. Mauch kuoli huhtikuussa 1875 vammoihinsa, jotka hän sai tiputtuaan asuintalonsa kolmannesta kerroksesta. == Lähteet == Luokka:Saksalaiset tutkimusmatkailijat Luokka:Vuonna 1837 syntyneet Luokka:Vuonna 1875 kuolleet
Tommy Ladnier

Thomas James ”Tommy” Ladnier (28. toukokuuta 1900 – 4. kesäkuuta 1939) Allmusic.com: Tommy Ladnierin elämäkerta ja levytyksiä oli yhdysvaltalainen jazz-trumpetisti ja -kornetisti. ==Varhaiset vuodet== Tommy Ladnier syntyi 28. toukokuuta 1900 Florencessa, Louisianassa. Hän vietti nuoruutensa New Orleansissa. Hän oppi jo nuorena soittamaan trumpettia ja aloitti aktiivisen soittamisen jo New Orleansissa asuessaan. Hän sai soittoonsa musiikillisia vaikutteita Bunk Johnsonilta ja King Oliverilta.http://www.findagrave.com/cgi- bin/fg.cgi?page=gr&GRid;=48059009 Tommy Ladnierin hauta. Find A Grave. Vuonna 1917 Ladnier muutti Chicagoon, jossa esiintyi kiertävän orkesterin mukana.http://www.redhotjazz.com/Ladnier.html Lyhyt elämäkerta Redhotjazz.comin sivustolla Vuonna 1921 hän muutti St. Louisiin, jossa työskenteli Charlie Creathin ja Fate Marablen kanssa. ==Musiikillinen ura== Ladnierin varsinainen aktiiviura käynnistyi hänen palattuaan takaisin Chicagoon. Hän teki siellä ensimmäiset levytyksensä soitettuaan syksyllä 1923 jonkin aikaa kornettia Ollie Powersin orkesterissa.http://www.redhotjazz.com/ophs.html Tietoa Ollie Powersin Harmony Syncopators –orkesterin levytyksistä Chicagossa syyskuussa 1923 (Redhotjazz.comin sivustolla) Vuonna 1924 Ladnier soitti kornettia Lovie Austinin Blues Serenaders -yhtyeessä ja teki Austinin kanssa joitakin levytyksiä.http://www.redhotjazz.com/la1.html Lovie Austin and her Blues Serenaders: luettelo kokoonpanon levytyksistä (Redhotjazz.comin sivustolla) Vuosina 1924–1925 hän soitti Joe Oliverin orkesterissa. Vuonna 1925 Ladnier matkusti kiertueelle Eurooppaan, jossa esiintyi Sam Woodingin kanssa. Seuraavana vuonna hän palasi takaisin New Yorkiin ja liittyi Fletcher Hendersonin orkesteriin, jossa toimi ykköstrumpetistina. Vuonna 1928 Ladnier matkusti Woodingin kanssa toista kertaa Eurooppaan ja hän viipyi kiertueella vuoteen 1929. Palattuaan takaisin Yhdysvaltoihin hän soitti vuonna 1930 Benny Peytonin ja Noble Sisslen orkestereissa. Vuonna 1932 Ladnier johti yhdessä Sidney Bechet’n kanssa The New Orleans Feetwarmers –nimistä orkesteria. Orkesteri myös levytti kyseisenä aikana. Taloudellinen lamakausi kuitenkin johti orkesterin toiminnan päättymiseen. Ladnier vetäytyi tämän jälkeen muutaman vuoden ajaksi pois musiikkialalta. Hänellä oli vuosina 1933–1934 oma vaatetusliikkeensä New Yorkissa, mutta se ei osoittautunut kannattavaksi. Vuosina 1935–1937 Ladnier johti omia orkestereitaan ja esiintyi pääasiassa paikallisesti New Jerseyn ja Connecticutin alueella. Tuona aikana hänet käytännössä unohdettiin lähes kokonaan. Ladnier löydettiin uudestaan vasta vuonna 1938. Saman vuoden lopulla hän teki viimeiset levytyksensä Sidney Bechet’n ja Mezz Mezzrowin kanssa. Hän kuoli sydänkohtaukseen 4. kesäkuuta 1939 Genevassa, New Yorkissa. Hänet haudattiin Frederick Douglass Memorial Parkin hautausmaalle, Richmondiin, New Yorkiin. ==Lähteet== Luokka:Yhdysvaltalaiset jazztrumpetistit Luokka:Vuonna 1900 syntyneet Luokka:Vuonna 1939 kuolleet
KR-völlur

KR-völlur on jalkapallostadion Islannin pääkaupungissa Reykjavíkissa. Stadionille mahtuu 2781 katsojaa ja se toimii Knattspyrnufélag Reykjavíkurin kotiareenana. Stadion sijaitsee Kaplaskjólsvegurin kaupunginosassa Reykjavíkin länsiosassa. Luokka:Islannin jalkapallostadionit Luokka:Reykjavíkin rakennukset ja rakennelmat Luokka:Reykjavíkin urheilu
Hilliard Lyle

Hilliard Lyle (21. joulukuuta 1879 Allenford - 21\. toukokuuta 1931 Beaver Lodge) oli kanadalainen haavipalloilija ja olympiavoittaja. Hän edusti seuratasolla winnipegiläistä Shamrock Lacrosse Teamia. Lyle työskenteli Winnipegissä kiertelevänä kauppiaana ja oli aktiivisena myös kaupungin haavipallopiireissä. Hän pelasi Shamrock Lacrosse Teamin kultaa voittaneessa joukkueessa St. Louisin olympialaisissa 1904. Lyle taisteli ensimmäisessä maailmansodassa Ranskassa ja yleni everstiksi saakka. Sodan jälkeen hän perusti sekatavarakaupan Beaver Lodgeen Albertaan, johon hän jäi asumaan. Lyle ampui toukokuussa 1931 vaimonsa, jonka kanssa hän oli ollut naimisissa kaksi vuotta, ja sen jälkeen itsensä kotinsa kellarissa. == Lähteet == * Lylen profiili sports-reference.com -sivustolla Luokka:Kanadalaiset haavipalloilijat Luokka:Kanadalaiset olympiavoittajat Luokka:Itsemurhan tehneet Luokka:Vuonna 1879 syntyneet Luokka:Vuonna 1931 kuolleet
Gottlob Walz

Gottlob Walz (29. kesäkuuta 1881 Stuttgart - 1943 Sveitsi) oli saksalainen uimahyppääjä ja olympiamitalisti. Hän edusti seuratasolla Schwimmerbund Schwaben Stuttgartia. Walz voitti kolmen metrin ponnahduslaudalta kolme peräkkäistä Euroopan-mestaruutta 1901-1903 ja sai Saksan-mestaruuskisoissa viisi kultamitalia 1899-1903. Hän voitti Ateenan välikisoissa 1906 kultaa kerroshypyissä, ja kaksi vuotta myöhemmin hän saavutti pronssia ponnahduslaudalta Lontoon olympialaisissa 1908. Walz kelpuutettiin uinnin kansainväliseen kunniagalleriaan 1988. == Lähteet == Luokka:Saksalaiset uimahyppääjät Luokka:Saksalaiset olympiamitalistit Luokka:Vuonna 1881 syntyneet Luokka:Vuonna 1943 kuolleet
Lasse Juusela

Lasse Juusela (s. 11. maaliskuuta 1972) on suomalainen pikajuoksija. Hän edusti Helsingin Kisa-Veikkoja ja hänen valmentajanaan toimi Tapio Laitinen. Aikuisten arvokisoissa hän kilpaili Helsingin EM-kisoissa vuonna 1994, lajeinaan 100 metrin juoksu ja 4 x 100 metrin viestijuoksu. Kalevan kisoissa Juusela saavutti hopeaa 100 metrin juoksussa. Hän saavutti SM-hopeaa ja -pronssia 4 x 100 metrin viestissä. Virallisissa kilpailuissa hän ei ole esiintynyt vuoden 2008 jälkeen. == Lähteet == Luokka:Suomalaiset pikajuoksijat Luokka:Vuonna 1972 syntyneet Luokka:Elävät henkilöt
Ústín lääni

Ústín lääni () on yksi Tšekin tasavallan lääneistä. Se sijaitsee maan luoteisosassa Saksan rajalla Böömin historiallisella alueella. Ústí on Tšekin lääneistä pohjoisin, ja sen pääkaupunki on Ústí nad Labem. Läänissä asui vuoden 2020 arvion mukaan 820 965 asukasta, ja sen pinta-ala on 5 335 neliökilometriä. == Lähteet == == Aiheesta muualla == * Läänin internetsivut *
Silja Kanerva

Silja Kanerva (s. 28. tammikuuta 1985 San Diego, Kalifornia, Yhdysvallat) on suomalainen kilpauransa päättänyt kilpapurjehtija, olympiamitalisti ja maailmanmestari. Seuratasolla hän edusti Nyländska Jaktklubbenia.Suomen Olympiakomitea Kanerva kilpaili uransa aikana naisten Match racing -luokassa Silja Lehtisen ja Mikaela Wulffin kanssa ja 49er FX -luokassa Sinem Kurtbayn parina. Kanerva ja Silja Lehtinen valittiin 29er-luokan MM-kilpailujen parhaaksi naisvenekunnaksi vuosina 2004 ja 2005. Lehtinen, Kanerva ja Wulff kilpailivat Match racing -luokassa Lontoon kesäolympialaisissa 2012, jossa joukkue saavutti pronssia. Kuukautta ennen olympialaisia venekunta voitti maailmanmestaruuden Göteborgissahttp://yle.fi/urheilu/lehtisen_venekunta_purjehti_mm- kultaa/6201511. Kanerva valmistui oikeustieteen maisteriksi vuonna 2013 ja vuodesta 2016 lähtien hän on työskennellyt lakimiehenä. Kesäkuussa 2016 hän ilmoitti virallisesti lopettavansa uransa kilpapurjehtijana.http://yle.fi/urheilu/3-8977310 == Lähteet == * Profiili Team Lehtisen kotisivustolla * Profiili Suomen Olympiakomitean Lontoon kisasivustolla * Profiili purjehtija.fi === Viitteet === Luokka:Suomalaiset kilpapurjehtijat Luokka:Suomalaiset olympiamitalistit Luokka:Suomalaiset juristit Luokka:Vuonna 1985 syntyneet Luokka:Elävät henkilöt
Mikaela Wulff

Mikaela Wulff (s. 24. huhtikuuta 1990 Helsinki) on suomalainen kilpapurjehtija ja maailmanmestari. Seuratasolla hän edustaa Helsingfors Segelsällskapia.Lontoo-kisasivut: Suomen joukkue Suomen olympiakomitea 2012 (arkistoitu versio) Hän ilmoitti vuoden 2021 syksyllä lopettavansa kilpailu- uransa olympiatasolla. ”Miksu” Wulff kilpaili vuosina 2010–2012 naisten Match racing -luokassa Silja Lehtisen ja Silja Kanervan kanssa. Venekunta sijoittui vuoden 2011 EM-kilpailuissa kahdeksanneksi. Lontoon kesäolympialaisissa 2012 joukkue saavutti pronssia. Kuukautta ennen olympialaisia venekunta voitti maailmanmestaruuden Göteborgissa. Wulff on ylioppilas. Hän harrastaa tanssia, pyöräilyä ja kiipeilyä. == Lähteet == * Profiili Team Lehtisen kotisivustolla (arkistoitu versio) * Profiili Suomen Olympiakomitean Lontoon kisasivustolla * Profiili purjehtija.fi === Viitteet === Luokka:Suomalaiset kilpapurjehtijat Luokka:Suomalaiset olympiamitalistit Luokka:Vuonna 1990 syntyneet Luokka:Elävät henkilöt
Robbie Grabarz

Robert Grabarz (s. 3. lokakuuta 1987 Lontoo, Englanti) on brittiläinen korkeushyppääjä. Hänen ennätyksensä ulkoradoilla on Lausannen Timanttiliigan kilpailussa kesällä 2012 hypätty 237 cm. Sisäratojen ennätys on aiemmin samana vuonna hypätty 234 cm. Grabarz löi itsensä salamannopeasti läpi maailman kärkeen talvella 2012 hypättyään Wuppertalissa kutsukilpailussa sisäratojen ennätyksensä 234 cm. Hänen halliennätyksensä oli ollut ennen kauden alkua 225 cm. Hän sijoittui sisäratojen MM-kilpailuissa Istunbulissa kuudenneksi. Ensimmäisen arvokisamitalinsa Grabarz otti Helsingin EM-kisoissa voitettuaan kultaa tuloksella 231 cm. Lontoon olympialaisissa hän sijoittui alun perin kolmanneksi tuloksella 229, mutta nousi myöhemmin Ivan Uhovin dopinghylkäyksen jälkeen hopeamitalistiksi. Seuraavana vuonna hän oli Göteborgin EM- hallikilpailuissa kuudes ja Moskovan MM-kilpailuissa alun perin kahdeksas, mutta nousi myöhemmin Uhovin hylkäyksen jälkeen seitsemänneksi. Grabarz sai hopeaa sisäratojen MM-kilpailuissa Portlandissa 2016 tuloksella 233. Amsterdamin EM-kilpailuissa 2016 Grabarz sai hopeaa ylitettyään 229. Rio de Janeiron olympialaisissa hän sijoittui neljänneksi tuloksella 233. Belgradin EM-hallikilpailuissa 2017 hän saavutti hopeaa hypättyään 230. Lontoon MM- kilpailuissa 2017 hän sijoittui kuudenneksi, Birminghamin sisäratojen MM- kilpailuissa 2018 yhdeksänneksi ja kansanyhteisön kisoissa 2018 12:nneksi. Grabarz voitti Britannian-mestaruuden ulkoradoilla 2012, 2013, 2015, 2016 ja 2017 sekä sisäradoilla 2013 ja 2014. Brabarz lopetti urheilu-uransa keväällä 2018. == Lähteet == * * ===Viitteet=== Luokka:Brittiläiset korkeushyppääjät Luokka:Brittiläiset olympiamitalistit Luokka:Vuonna 1987 syntyneet Luokka:Elävät henkilöt
Pötting

Pötting on kunta Ylä-Itävallassa Grieskirchenin piirikunnassa. Kunnassa on arviolta 533 asukasta (vuonna 2016) ja sen pinta-ala on 7,43 neliökilometriä. == Lähteet == == Aiheesta muualla == Luokka:Ylä-Itävallan kunnat
Peter Hagendorf

Peter Hagendorf oli palkkasotilas, joka taisteli kolmikymmenvuotisessa sodassa Pyhän saksalais-roomalaisen keisarikunnan puolella protestantteja vastaan. Erityisen kuuluisan hänestä tekee hänen päiväkirjansa, joka on säilynyt nykypäiviin asti. Luokka:Kolmikymmenvuotinen sota Luokka:Palkkasotilaat Luokka:Saksalaiset sotilaat Luokka:Syntymävuosi tuntematon Luokka:Kuolinvuosi tuntematon
Seututie 178

Seututie 178 eli Valkontie on Loviisassa kulkeva seututie. Tie alkaa Helsingintien-risteyksestä ja päättyy Valkoon. Tie on kaksikaistainen ja sen pituus on 5,3 kilometriä. Tien nopeusrajoitus on pääosin 80 km/h. 178 Luokka:Loviisan liikenne
Never Mind the Buzzcocks

Never Mind the Buzzcocks oli brittiläinen musiikkiaiheinen televisiovisailu, jota BBC esitti 28 tuotantokautta vuosina 1996–2015. Sarja on tunnettu kuivasta huumoristaan ja sarkasmistaan sekä kärkkäistä hyökkäyksistä musiikkiteollisuutta kohtaan. Sarjan nimi viittaa Sex Pistolsin albumiin Never Mind the Bollocks, Here’s the Sex Pistols vuodelta 1977. Buzzcocks on saman aikakauden punkyhtye. ==Historia== Sarjan alkuperäinen juontaja Mark Lamarr toimi tehtävässä 17 ensimmäisen kauden ajan, minkä jälkeen hänet korvasi Simon Amstell. Amstellin tuuraajana kaudella 18 toimivat vaihtuvat juontajat, ja Amstellin jätettyä sarjan kauden 19 jälkeen vaihtuvat juontajat otettiin pysyväksi elementiksi sarjaan. Alkuperäisinä kapteeneina toimivat sarjassa loppuun asti pysynyt Phill Jupitus sekä kymmenen ensimmäisen kauden ajan esiintynyt Sean Hughes. Hughesin korvasi seuraavan kymmenen kauden ajan Bill Bailey, jonka jälkeen kaudella 22 toisessa joukkueessa oli vaihtuva kapteeni. Kaudesta 23 lähtien toisena kapteenina oli Noel Fielding, joka oli jo aiemmin ollut muutamaan otteeseen Baileyn tuuraajana. Sarjassa oli vierailevina kilpailijoina useita maailmantähtiä, muun muassa James Blunt, Alice Cooper, Adele, Slash, Melanie Chisholm ja Amy Winehouse. ==Lähteet== Luokka:1990-luvun brittiläiset televisiosarjat Luokka:Visailuohjelmat Luokka:BBC:n televisio- ohjelmat
Seututie 176

Seututie 176 eli Lapinjärventie on Loviisasta Lapinjärvelle johtava kaksikaistainen seututie. Tie alkaa seututiellä 170 olevasta kiertoliittymästä ja kulkee Loviisan ohikulkutien yli pohjoiseen. Tie päättyy Lapinjärvellä valtatien 6 liittymään. Tiellä on yksi rautatien tasoristeys. Tien pituus on 20 kilometriä ja sen nopeusrajoitus vaihtelee välillä 50–80 km/h. 176 Luokka:Loviisan liikenne Luokka:Lapinjärven liikenne
Sokolov (Tšekki)

Sokolov, ennen vuotta 1948 Falknov nad Ohří (), on kaupunki Karlovy Varyn läänissä Tšekissä. Siellä asui vuoden 2020 arvion mukaan 23 033 asukasta. == Lähteet == == Aiheesta muualla == Luokka:Tšekin kaupungit Luokka:Karlovy Varyn lääni
Lion (patukka)

Lion on Nestlén valmistama suklaapatukka, jota valmisti alun perin Rowntree's. Lion-patukan suunnitteli alun perin Alan Norman. Patukasta 30 prosenttia on vohvelikaramelliä, riisimuroa 4 prosenttia ja maitosuklaata 41 prosenttia. Joillakin alueilla patukka tunnettiin Big Cat -nimellä 1990-luvun loppuun asti. Kun patukka siirtyi Nestlén valmistuksen alle vuonna 1988, resepti ja pakkaus muuttui. Euroopassa molemmat patukat, White Lion ja Peanut Butter Lion Limited Edition, ovat olleet myös saatavilla normaalikokoisina ja "king size" -lajikkeella. Patukkaa löytää nykypäivänä Yhdysvalloissa, Euroopassa ja Kanadassa vähintään tuontimyymälöistä. Lion Bar Cereal -patukkaa on valmistettu ja myyty Euroopassa, Britteinsaarilla tosin hieman muuta Eurooppaa myöhemmin. Viime vuosina Lion-patukat ovat pienentyneet dramaattisesti, mikä on aiheuttanut kritisointia fanien keskuudessa. Lion on myös saatavana aamiaismuro-versiona. ==Ainekset== Sokeri, glukoosi-fruktoosisiirappi, makeutettu ja tiivistetty maito, rasvaton maitojauhe, kaakaovoi, laktoosi, riisimuroa 5 prosenttia (vehnäjauho, sokeri, vehnätärkkelys ja kasvirasva; nostatusaineina natriumkarbonaatti, suola ja sokerikulööri), kaakaomassa, herajauhe, voirasva, vehnäjauho, emulgointiaineet (soijalesitiini, E476), aromit, stabilointiaine (karrageeni), suola ja nostatusaineet (natriumkarbonaatti). ==Lähteet== Luokka:Suklaapatukat
Sovetski (Hanti-Mansia)

Sovetski () on kaupunki Tjumenin alueen Hanti-Mansian piirikunnan länsiosissa Venäjällä. Kaupunki sijaitsee linnuntietä 296 kilometriä piirikunnan pääkaupunki Hanti-Mansijskista länteen. Hallinnollisesti tämä 26 495 asukkaan (vuonna 2010) Sovetskin kaupunki on 48 059 asukkaan Sovetskin piirin alaisuudessa ja toimii piirin keskuksena. Sovetskiin on maantie- ja rautatieyhteys. Kaupungin eteläpuolella sijaitseva Sovetskin lentokenttä palvelee myös viereistä Jugorskin kaupunkia. ==Lähteet== ==Aiheesta muualla== * Sovetskin piirin kotisivut (admsov.ru) Luokka:Hanti-Mansian kaupungit
Haali (Pertteli)

thumb|Uskelanjokea Haalin kylässä. Taustalla Haalin kartano. Haali on kylä Perttelissä Salossa. Se on Perttelin kylistä pohjoisin ja rajautuu lännessä Perttelin Pitkäkosken, etelässä Kiikalan Rekijoen, pohjoisessa Kuusjoen Kanungin sekä idässä Kiikalan Kärkelän ja Revän kyliin. ==Luonto== Kylä rajoittuu etelässä Uskelanjokeen, joka saa alkunsa kylän länsirajalla, missä Uskelanjoen sivujoet Rekijoki, Terttilänjoki ja Hitolanjoki yhtyvät Uskelanjoeksi. Kylään ulottuu Rekijokilaakson Natura 2000 -alue kylän eteläosassa Uskelanjoen yläjuoksulla, Rekijoen ja pieneltä osin myös Terttilänjoen alajuoksuilla sekä Uskelanjokeen laskevan Syväojan varrella. ==Historia== Asutus nykyisessä Haalin kylässä alkoi vuonna 1533, jolloin Kiskon Haapaniemen kartanon omistaja, valtaneuvos Henrik Klaunpoika Horn perusti Uskelan pitäjän Perttelin kappeliseurakunnan Hiiden kylän takamaalle Haaliksi nimitetyn uudistalon. Vuonna 1560 talo jakautui kaksitaloiseksi kyläksi, jonka talot olivat ensin vuoteen 1600 Kiskon Haapaniemen kartanon ja sen jälkeen vuoteen 1639 Halikon Vuorentaan kartanon alustalaistaloja, joita viljelivät lampuodit.Oja 1958: s. 245. Vuonna 1639 kylän talot yhdistettiin Haalin kartanoksi, jonka perustaja ja ensimmäinen omistaja oli Kaarina Yrjänäntytär Horn, joka myös asui kartanossa kuolemaansa asti vuonna 1671.Oja 1958: s. 245–246. Vuodesta 1671 vuoteen 1737 Haalin kartano oli Halikon Vuorentaan kartanon sivutilana, ja vuosina 1737–1778 itsenäisenä kartanona, jonka omistajat kuitenkin asuivat muualla ja viljelivät kartanoa lampuotien avulla. Vuodesta 1778 omistajat ovat asuneet kartanossa ja viljelleet sitä itse.Oja 1958: s. 246–250. Vuoteen 1868 Haalin kartano käsitti koko Haalin kylän, ja sen lampuotitiloina, ulkotiloina tai yhdysviljelyksessä kartanon kanssa, sekä välillä muilla omistajilla ja lopulta itsenäisinä tiloina, olivat eri aikoina myös viereiset Perttelin Pitkäkoski sekä Kiikalan Kärkelä ja Revä, jotka myös olivat Haalin kylän kanssa samaa isonjaon jakokuntaa.Oja 1958: s. 66, 135, 249.von Hertzen 1987: s. 171–172. Näistä Kärkelä päätyi eri omistajille kuin Haali jo vuonna 1832, kun taas Pikäkoskea ja Haalia omistivat samoihin sukuihin kuuluneet henkilöt vuoteen 1872 asti.Jutikkala & Nikander 1941: s. 371–372.Jutikkala & Nikander 1941: s. 375–376.Oja 1958: s. 250–251. Revä sen sijaan oli Haalin ulkotilana vielä 1900-luvulla, kunnes vuonna 1953 myös Revän kantatila myytiin itsenäiseksi tilaksi. Muita Haalin kartanon ulkotiloja olivat Haalin kylän takamaille perustettu Ihamäki ja Revän kylän takamaille perustettu Pohjola. Ne myytiin itsenäisiksi tiloiksi vuonna 1918, ja samalla erotettiin itsenäisiksi tiloiksi Haalin kylästä myös kaksi muuta suurehkoa tilaa ja 17 torppaa. Kun vielä siirtoväen maanhankinnassa vuosina 1941–1945 Haalista ja Ihamäestä erotettiin yhteensä yli 30 tilaa, oli alkujaan yhdestä tilasta muodostuneessa Haalin kylässä 1950-luvulla kaikkiaan jo noin 60 tilaa.Oja 1958: s. 383–384. ==Lähteet== * von Hertzen, Erik: Kiikalan historiallinen aika. Teoksessa: * * ===Viitteet=== ==Aiheesta muualla== * , (nid.) Luokka:Perttelin kylät
Sammakkohaukka

Sammakkohaukka (Accipiter soloensis) on haukkojen heimoon kuuluva lintulaji. Sitä tavataan seuraavissa maissa: Kambodža, Kiina, Guam, Hongkong, Intia, Indonesia, Japani, Pohjois-Korea, Etelä-Korea, Laos, Malesia, Myanmar, Pohjois-Mariaanit, Palau, Papua-Uusi-Guinea, Filippiinit, Venäjä, Singapore, Taiwan, Thaimaa, Itä-Timor ja Vietnam. Lisäksi sitä tavataan muuttolintuna Bruneissa. Lajin elinpiiriä ovat lauhkean vyöhykkeen metsät, subtrooppiset ja trooppiset kuivat ja kosteat alavat metsät, lauhkean vyöhykkeen pensastot, kosteikot ja puutarhat. Sen pituus on 30–36 cm, ja naaras on koirasta suurempi. Aikuisen siivenkärjet ovat hyvin näkyvästi mustat. Koiras on päältä harmaa, alta valkea, ja sen silmät ovat punaiset. Naaraan rinta ja alapuoliset peitinhöyhenet ovat punaruskeat, silmät keltaiset. Nuorilla linnuilla naama on harmaa, ja ne ovat päältä ruskeita. Silmät ovat keltaiset. Alapuolen yläosa on juovikas, reidet ovat viirulliset. Mustat siivenkärjet eivät ole yhtä selvät eivätkä alapuoliset siivet juovikkaat (paitsi peitinhöyhenet). Sammakkohaukan ravintoa ovat lähinnä sammakot, mutta se syö myös sisiliskoja. Se elää lähinnä metsissä, toisinaan metsänlaitamilla. Populaation suuruus on 10 000–100 000 lintua. == Lähteet == ==Aiheesta muualla== * Luokka:Lintuhaukat
Simo Rahunen

Simo Rahunen (s. 22. elokuuta 1990) on suomalainen uransa lopettanut pesäpalloilija. Hänen viimeiseksi seurakseen jäi Pattijoen Urheilijat. Hän on edustanut myös Joensuun Mailaa. Hän siirtyi Joensuuhun syyskuussa 2018 pelattuaan sitä ennen koko uransa ajan Kiteen Pallo -90:ssä. Rahunen lyö vasemmalta ja heittää oikealta. Rahunen on valittu junioreiden Itä-Länsi -otteluun neljästi. ==Lähteet== Luokka:Suomalaiset pesäpalloilijat Luokka:Vuonna 1990 syntyneet Luokka:Elävät henkilöt
Levi’s Stadium

Levi’s Stadium on stadion Santa Clarassa, Kalifornian osavaltiossa. Se on toiminut amerikkalaisen jalkapallon NFL-liigan San Francisco 49ersin kotiareenana vuodesta 2014 lähtien. Alun perin 49ersin suunnitelmissa oli vuonna 2006 rakentaa uusi stadion San Franciscon kaupunkiin, lähelle nykyistä kotikenttää Candlestick Parkia. Neuvottelut kaupungin kanssa stadionin sijainnista eivät kuitenkaan edenneet, saaden 49ersin kääntämään katseensa 50 kilometrin päähän Santa Claran kaupunkiin, jossa sijaitsi jo valmiiksi 49ersin harjoituskeskus sekä päämaja. Levi’s Stadium isännöi Superbowl 50 ottelun vuonna 2016. == Lähteet == == Aiheesta muualla == *Stadionprojektin kotisivut Luokka:Kalifornian jalkapallostadionit Luokka:Kalifornian amerikkalaisen jalkapallon stadionit Luokka:Santa Claran piirikunnan rakennukset ja rakennelmat
Pertti Mäkelä (pesäpalloilija)

Pertti Mäkelä (s. 12. joulukuuta 1977) on uransa lopettanut suomalainen pesäpalloilija, joka pelasi koko uransa Superpesis-joukkue Pattijoen Urheilijoissa. Mäkelän pääasiallinen ulkopelipaikka oli kakkosvahtina, mutta hän on pelannut myös kotiuttajajokerina. == Saavutukset == === Pelaajana === * 1 SM-kulta: 2008 * 2 SM-hopeaa: 2002, 2006 * 3 SM-pronssia: 2001, 2011, 2012 * 10 Itä-Länsi-ottelua: 1998–2003, 2006–2007, 2009–2010 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == * http://www.pattijoenurheilijat.fi/index.php/superpesisjoukkue/maekelae-pertti ===Viitteet=== Luokka:Suomalaiset pesäpalloilijat Luokka:Vuonna 1977 syntyneet Luokka:Elävät henkilöt